@ جسد "محمد العليقى "رئيس دولة سمو الهلال بالانابة الدبلوماسية فى ابهى صورها ..الفضائيات و الاثير ..:نعمل لاجل التأهل ونتمنى تأهل "عيوطة " معانا..الحمدلله ما كانت ساعة استجابة هكذا يحدثنى قرنا استشعارى ..خلونا فى دبلوماسية "العليقى" بتصريحه هذا على اذابة الجليد والغبن لازاحة سحابة التوتر وتلطيف الاجواء المشحونة بين الجماهير الظالم والمظلوم فيهم..ولكن هذه لما لا تدعنى ..عزيزى العليقى غير الطريقى ..انت بمثابة رئيس الوطن الهلال فى ظل غياب هشام السوباط والرئاسة كياسه ..اى حوار مع الرئيس او اركان حربه وحاشيته يتطلب برتوكلات وضوابط جمه ثم يا نائب رئيس الامة فى الفجة دى غايتو (الله يستر عليك من الاخفاء القسرى " والقصرى)..خت راسك مع راس محمود الخطيب مثلا او رئيس الصن ..شايفهم عمال على بطال فى الميديا ..؟ الرئيس لازم يكون راسى وتقيل وما اى "غنماية" عندها مايكات وكاميرات مرحب بها ..الرئيس ما بتكلم بى اخوى واخوك ..احكى ليك موقف حكيته قبل كدا ..الراحل الشهيد صدام حسين كان ذو انفة وعزة واباء ودهاء لم يستعصى على الراحل جعفر نميرى عندما التقيا مارس صدام هوايته فى عدم مد يده بعيدا لمصاحفة الاخر حيث كان يجبر الاخر على التقدم نحوه والاقبال عليه عظمة يا صدام لكن النميرى قطعها ليهو فى حنانو ..وقف مكانه ومد يده بذات مستولى يد صدام الذى ضحك فاقدما نحو بعضهما وتصافحا ومافيش رئيس احسن من رئيس ..خطابات الرؤساء تكتب وتنقح وتعاد صياغتها مليار مرة ودونك الماجد الارباب صلاح ادريس ( كم دمعة سالت فوق خدود الشمعة) ما بجامل بتاتا راسه بى راس رئيس النادى الاخر ..الله يقدر قناة اسبانية كانت او غيرها تدعو الارباب لمقابلة حصريه اول التبادى سؤاله حاضر الضيف المعاى منو ..؟ لو قالوا ليهو (خوان لابورتا) يا دابهم وقعوا فى ورطه واعتذراه حاضر انا رئيس الوطن الهلال جيبوا معاى_(فلورنتينو بيريز رودريغز) ولا بلاش ويا ما كم وكم وكم اعتذر للقنوات المصرية وذات مره قالولوا ..جاى معاك محمود الخطيب عشان رئيس الاهلى مسافر ..ولما وصل الاستوديوهات الخطب ما جا واستعاضوا عنه باحد اعضاء مجلس ادارة الاهلى..فاقسم الارباب على عدم الظهور قبل بداية البث بدقائق معدودة ومن ثم عاد ادراجه معززا مكرما ..نهايتو الهلال بحاجه الى منظومة اعلامية راقية وناطق رسمى